CELEX: 31971R2391
Language: hr
Date: 1971-11-08 00:00:00
Title: Uredba Vijeća (EEZ) br. 2391/71 od 8. studenoga 1971. o primjeni preporuke Vijeća za pridruživanje br. 1/69, o utvrđivanju načina upravne suradnje u području carine radi primjene Sporazuma o pridruživanju između Europske ekonomske zajednice i Kraljevine Maroka

11/Sv. 115
            
            
               HR
            
            
               Službeni list Europske unije
            
            
               21
            
         31971R2391
   
               L 249/31
            
            
               SLUŽBENI LIST EUROPSKE UNIJE
            
         UREDBA VIJEĆA (EEZ) br. 2391/71
   od 8. studenoga 1971.
   o primjeni preporuke Vijeća za pridruživanje br. 1/69, o utvrđivanju načina upravne suradnje u području carine radi primjene Sporazuma o pridruživanju između Europske ekonomske zajednice i Kraljevine Maroka
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da je Sporazum (1) između Europske ekonomske zajednice i Kraljevine Maroka potpisan 31. ožujka 1969. godine, a stupio je na snagu 1. rujna 1969.;
   budući da je Vijeće za pridruživanje na temelju članka 16. stavka 2. Protokola o definiranju pojma „proizvodi s porijeklom” i načinima upravne suradnje, koji čini sastavni dio Sporazuma, 26. rujna 1969. oblikovalo Preporuku br. 1/69 o utvrđivanju metoda upravne suradnje u području carine, a radi provedbe Sporazuma;
   budući da u Zajednici treba otpočeti s primjenom mjera koje su tom Preporukom predviđene,
   DONIJELO JE SLJEDEĆU UREDBU:
   Članak 1.
   Počinju se primjenjivati odredbe koje predviđa ovoj Uredbi priložena Preporuka Vijeća za pridruživanje br. 1/69 od 26. rujna 1969., o načinima upravne suradnje u području carine radi provedbe Sporazuma o pridruživanju između Europske ekonomske zajednice i Kraljevine Maroko.
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. studenoga 1971.
      
         
            Za Vijeće
         
         
            Predsjednik
         
         A. MORO
      
   
   
      (1)  SL L 197, 8.8.1969., str. 1. i str. 88.